Lørdagens kamp i 3F-ligaen mellem OB og Fortuna Hjørring var kun fem minutter gammel, da den nordjyske sejr på 3-1 blev grundlagt. Signe Bruun scorede kampens første mål, og stillingen 1-0 til Fortuna bestod hele første halvleg. Efter 20 minutters spil i anden halvleg blev føringen udbygget på en scoring af Sarah Dyrhauge, der satte bolden i nettet efter en assist fra Florentina Olar. Den rumænske angriber kunne dog også selv, og kun fire minutter senre scorede hun til 3-0 for Fortuna Hjørring. 10 minutter før tid fik OB reduceret til 3-1 på et mål af Annika Hansen, men løbet var kørt, og da dommeren fløjtede opgøret af, var det Fortuna, der gik fra banen som sejrherre. Fortuna Hjørring bringer på deres Facebook-side et interview med Karoline Smidt efter 3-1-sejren mod OB. Se det her.

Referat:
Fortuna Hjørring sejrede lørdag eftermiddag 3-1 på udebane mod OB. Sejren blev grundlagt efter kun fem minutter.